The Origin: Madam Koi-Koi

The Origin: Madam Koi-Koi jẹ́ fíìmù 2023 alápá méjì tó jẹ mọ́ ìbẹ̀rù, èyí tí Jay Franklyn Jituboh àti Dale Falla ṣagbátẹrù rẹ̀. Fíìmù alápá mẹ́jì náà ni wọ́n ti ń ṣàfihàn lórí Netflix láti 31 October 2023. Fíìmù náà ní àwọn gnajúmọ̀ òṣèré bí i Ireti Doyle, Martha Ehinome, Nene Aliemeke, Chioma Chukwuka, Deyemi Okanlawon, Omowunmi Dada, Ejiro Onojaife, Chuks Joseph, Kevin T. Solomon, Temidayo Akinboro, Iremide Adeoye àti bẹ́ẹ̀ bẹ́ẹ̀ lọ.

 Ìtàn ní sókí 
Àsìkò ìtàn náà jẹ́ ọdún 1971 sí 1991, ó sọ̀rọ̀ nípa ìtàn Amanda (Martha Ehinome), èyí tó jé ọ̀dọ́mọbìnrin akẹ́kọ̀ọ́ kan tó ṣẹ̀ bẹ̀rẹ̀ ilé-ìwé kan. Ó ń ní ìdojúkọ láti fara mọ́lé ní ilé-ìwé tuntun yìí, nítorí ó ń ní àwọn àlá ìbẹ̀rù kan lálaalẹ́, èyí sì mu kí o pọ̀kànpọ̀ pé nǹkan kàyéfì kan ń ṣẹlẹ̀ ní ilé-ìwé náà. Alábàágbé Amanda àti ọ̀rẹ́ rẹ̀, ìyẹn Edna (Nene Nwanyo) kìlọ̀ fun láti yẹra fún àwọn akẹ́kọ̀ọ́ tó gbajúgbajà nítorí ẹnikẹ́ni tó bá súnmọ́ wọn á kàndí nínú iyọ̀. Lẹ́yìn ọjọ́ díẹ̀, wọ́n gbọ́ pé wọ́n fipa bá Ibukun (Ejiro Onajaife) lò pọ̀, ó jẹ́ ọ̀kan lára àwọn akẹ́kọ̀ọ́bìnrin tó bẹ̀rẹ̀ sí ní rìn pẹ̀lú àwọn gbajúgbajà akẹ́kọ̀ọ́. Lẹ́yìn ìṣẹ̀lẹ̀ yìí, Idowu (Iremide Adeoye) tó jẹ́ ọ̀kan lára àwọn akẹ́kọ̀ọ́ fi ète tan Ibukun sínú páńpẹ́ kan. Àwọn ènìyàn àjèjì kan sì pa á, lẹ́yìn tí ó ń le lo.

 Ìṣàgbéjáde 
Ìlú Abẹ́òkúta ní Ìpínlẹ̀ Ògùn, ní orílẹ̀-èdè Nàìjíríà ni wọ́n ti ya fíìmù The Origin: Madam Koi-Koi. Ìyafọ́nrán náà tó ọ̀sẹ̀ mẹ́ta. Wọ́n ṣe ìgbéjáde apá kìíní náà ní ayẹyẹ Halloween ti ọdún 2023, nígbà tí wọ́n sì ṣàgbéjáde apá kejì ní November 7, 2023.

 Àṣààyàn àwọn akópa 

 Martha Ehinome gẹ́gẹ́ bí i Amanda
 Jude Chukwuka gẹ́gẹ́ bí i Baba Fawole
 Ireti Doyle gẹ́gẹ́ bí i Mother Superior
 Nene Aliemeke gẹ́gẹ́ bí i Edna
 Omowunmi Dada gẹ́gẹ́ bí i Madam Koi Koi
 Chuks Joseph gẹ́gẹ́ bí i Lashe
 Chioma Chukwuka gẹ́gẹ́ bí i Sister Ruth
 Deyemi Okanlawon gẹ́gẹ́ bí i Theophilus
 Baaj Adebule gẹ́gẹ́ bí i Oscar

 Àwọn ìtọ́kasí